Document ID: 32006R0110

KOMISIJAS REGULA (EK) Nr. 110/2006
(2006. gada 23. janvāris)
par pārejas posma pasākumiem, ko piemēro izvešanas atļaujām attiecībā uz olīveļļas eksportu no Kopienas uz trešām valstīm
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2004. gada 29. aprīļa Regulu (EK) Nr. 865/2004 par olīveļļas un galda olīvu tirgus kopējo organizāciju un ar ko groza Regulu (EEK) Nr. 827/68 (1), un jo īpaši tās 24. panta 2. punktu,
tā kā:
(1)
Ar Komisijas 2005. gada 16. augusta Regulu (EK) Nr. 1345/2005, kurā noteikti sīki izstrādāti noteikumi ievešanas atļauju sistēmas piemērošanai olīveļļas nozarē (2), Komisijas 1995. gada 30. oktobra Regula (EK) Nr. 2543/95, ar ko paredz īpašus sīki izstrādātus noteikumus olīveļļas eksporta licenču sistēmas piemērošanai (3), tiek atcelta no 2005. gada 1. novembra.
(2)
Dažas atļaujas, kuras izsniegtas saskaņā ar Regulas (EK) Nr. 2543/95 1. pantu un kuru derīguma termiņš ir ilgāks par 2005. gada 1. novembri, nav izmantotas pilnībā vai daļēji. Ja saistības, kas uzliktas ar šīm atļaujām, nepilda, tad iemaksāto nodrošinājumu neatlīdzina. Tā kā šīs saistības ir zaudējušas spēku, tās ir jāatceļ un nodrošinājums - jāatlīdzina.
(3)
Šajā regulā paredzētie pasākumi ir saskaņā ar Olīveļļas un galda olīvu pārvaldības komitejas atzinumu,
IR PIEŅĒMUSI ŠO REGULU.
1. pants
Attiecībā uz izvešanas atļaujām, kas izsniegtas saskaņā ar Regulas (EK) Nr. 2543/95 noteikumiem, iemaksāto nodrošinājumu atlīdzina pēc ieinteresēto personu pieprasījuma, ja:
-
to derīguma termiņš 2005. gada 1. novembrī vēl nav beidzies,
-
līdz šim datumam tās ir izmantotas tikai daļēji vai nav izmantotas nemaz.
2. pants
Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
To piemēro no 2005. gada 1. novembra.
Šī regula uzliek saistības kopumā un ir tieši piemērojama visās dalībvalstīs.
Briselē, 2006. gada 23. janvārī

Labels: 3
17